  Удмуртиысь тӧролэн но кивалтэтлэн пресс-службазы Майя Бывальцева 17-тӥ южтолэзе «Лудорвай» музей-заповедникын «Эшъяськон тулыс» шулдыръяськон ортчиз. Крым но Севастополь Россиен огазеяськем дырысен 8 ар тырмонлы сӥзем ужрадэ люкаськем пӧртэм выжыысь калыкъёс «Эшъяськон борщ» пӧзьтӥзы. Со сярысь Удмуртиысь тӧролэн но кивадтэтлэн пресс-службазы ивортӥз. « Удмуртиын 130-лэсь трос выжы калыкъёс тупаса уло, лулчеберетъя но йӧскалыкъя 40 элькун огазеяськонъёс ужало, каръёсын но ёросъёсын 180-лэсь трос ёзэтъёссы вань, йӧскалык лулчебертъя 100-лэсь трос центръёс ужало. Туннэ асьмеос ог-огенымы вераськыны, элькунысь вань калыкъёслэсь огазе луэмзэс возьматыны люкаськимы » Эдуард Петров, Удмуртиысь йӧскалык политикая министр Удмуртъёс, ӟучьёс, бигеръёс, поръёс, украинецъёс, белорусъёс кырын сылӥсь гурын борщ пӧзьтӥзы. Шудон площадкаын ог-огзылэн калык шудонъёсынызы, вашкала кырӟанъёсынызы но йӧскалык эктонъёсынызы тодматскизы. Озьы ик перепечь пӧраны дышетскизы, тылскем вылын пӧзьтэм шыдэз веръязы. « Рссиын пӧртэм выжыысь калыкъёс трос дауръёс ӵоже ӟеч бускельёс сямен улӥзы. Али, секыт вакытэ, со сярысь тодын возьыны кулэ! Татын, Лудорвайын, асьмеос бускельёс сямен украин борщ  пӧзьтӥм, удмурт перепеч кутӥм, ӟуч «разборник» но бигер кыстыбей пӧрам. Со асьмелэн йылолъёсмы, асьмелэн узырлыкмы, асьмелэн огшоры улонмы, кытын асьмеос артэ, кытын асьмеос ӵош » Лариса Буранова, Россилэн Кун Думаысьтыз депутат Ватсалом, эшъяськон ужрадэз Удмуртиысь йӧскалык политикая министерство, Калыкъёслэн эшъяськон юртсы но «Лудорвай» музей радъязы. Тодэ вайытом, 18-тӥ южтолэзе Ижкарысь Шор площадьын «Русская весна» концерт ортчиз. Тегъёс: Лудорвай Удмуртия йӧслыкъёс ЭдуардПетров ЛарисаБуранова  